# ELŐTERJESZTÉS



**BALATONBERÉNYKÖZSÉG**

**ÖNKORMÁNYZAT**

## KÉPVISELŐ-TESTÜLETÉNEK

**2023. január 26-i nyilvános ülésére**

**TÁRGY:**

**Tematik Kábel Kft-vel együttműködési megállapodás megkötése a 2023. évi IBCC Horgászverseny megrendezésére**

**ELŐADÓ:**

**Druskoczi Tünde**

**polgármester**

**Tisztelt Képviselő-testület!**

Az IBCC 2023 versenyszervezési igazgatója, Csörgő Tamás kérelmezte, hogy a 2023. évi nemzetközi behúzós horgászversenyen Balatonberény településen 8 db helyszínt biztosítson az önkormányzat a rendezvény lebonyolítása céljából. A verseny 2023.04.22-04.28-a között kerül megrendezésre. A korábbi években mindig volt balatonberényi helyszín a versenyen, 2022-ben a horgászcsapatok részére 4 db helyszínt biztosított az önkormányzat, helyszínenként 75.000,-Ft+ ÁFA díj ellenében. A horgászoknak a verseny során csak WC-t *(Kísérleti partszakaszon lévő vizesblokk és esetlegesen a strand keleti oldalán lévő WC)* kell biztosítani, áramot nem szükséges. Az illemhely használaton kívül a verseny végén a keletkezett szemetet kell eltakarítani, de azokat a csapatok kulturáltan, zsákban hagyják.



Tervezett 2023-as helyszínek:

Összesen 9 db helyszínnel terveznek Balatonberényben, amelyből 8 db található önkormányzati területen. Ezek a következők:

* Kísérleti partszakaszon a sétány előtt 2 hely, 1238/21 hrsz.
* Kísérleti partszakaszon lévő WC előtt 2 hely, 1239/13 hrsz.
* Kikötőtől keletre 1 hely, 1239/13 hrsz.
* Napfény utca mögött vékonyabb partszakaszon 3 hely, 1240 hrsz.

A helyszínek a községi strand területét nem érintik.

A Napfény utca mögött területre a szervezők szoktak hozni egy mobil WC-t a csapatoknak, így az illemhely használata megoldott.

Javaslom, hogy az önkormányzat biztosítson 8 db horgászhelyet a Tematik Kft. részére a fent jelzett helyszíneken. Ebben a rövid időszakban a helyi horgászok a községi strandon továbbra is tudnak horgászni, melyről a verseny kezdete előtt a lakosságot tájékoztatni fogjuk. Mivel a csapatoknak nem szükséges áramot biztosítani, ezért javaslom továbbra is -a 2022-es díjjal azonos- 75.000 Ft/horgászhely területhasználati díj meghatározását, tekintettel arra is, hogy ebben az évben kétszer annyi helyszínt igényelnek a szervezők Balatonberényben, mint a tavalyi évben.

(75.000,-Ft/horgászhely területhasználati díjjal számolva összesen 600.000,-Ft bevétel keletkezne, amely ÁFA mentes, mivel mindegyik helyszín közterületen található).

**Határozati javaslat**

1. Balatonberény Község Önkormányzat Képviselő-testülete a Tematik Kábel Kft-vel a 2023. április 22. és 2023. április 28 napja között megrendezendő International Balaton Carp Cup horgászverseny megrendezésére vonatkozó együttműködési megállapodást az előterjesztés szerinti tartalommal megköti azzal, hogy a területhasználat ellenértékét………..Ft/horgászhely összegben határozza meg.
2. A képviselő-testület felhatalmazza a polgármestert az együttműködési megállapodás aláírására.

Határidő: szerződéskötésre 8 nap

Felelős: Druskoczi Tünde polgármester

Balatonberény, 2023. 01. 13.

Druskoczi Tünde sk.

polgármester