**ELŐTERJESZTÉS**



BALATONBERÉNY KÖZSÉG ÖNKORMÁNYZATI KÉPVISELŐ-TESTÜLETÉNEK

**2023. január 26-i nyilvános ülésére**

**TÁRGY:**

**Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről**

**ELŐADÓ:**

Druskoczi Tünde

polgármester

**Tisztelt Képviselő-testület!**

A lejárt határidejű képviselő-testületi határozatok végrehajtásáról az alábbiakban számolok be:

**Balatonberény Község Önkormányzat Képviselő-testületének 186/2022.(XI.9.) határozata a 2022. november 9-ei együttes ülés napirendjének megállapításáról**

Balatonberény Község Önkormányzati Képviselő-testülete a 2022. november 9-ei Balatonkeresztúr és Balatonmáriafürdő Község Önkormányzati Képviselő-testületekkel tartandó együttes, nyilvános ülés napirendjét az alábbiak szerint állapítja meg:

1. Balatonkeresztúri Közös Önkormányzati Hivatal 2022. évi munkájáról beszámoló

Előadó: Mestyán Valéria címzetes főjegyző

1. A Balatonkeresztúri Közös Önkormányzati Hivatal Alapító Okiratának módosítása Előadó: Mestyán Valéria címzetes főjegyző

Határidő: 2022. november 9.

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzat Képviselő-testületének 187/2022.(XI.9.) határozata a Balatonkeresztúri Közös Önkormányzati Hivatal 2022. évi munkájáról szóló beszámolóról**

Balatonberény Község Önkormányzat Képviselő-testülete a Balatonkeresztúri Közös Önkormányzati Hivatal 2022. évi munkájáról adott beszámolót elfogadja.

Határidő: 2022. 11.9.

Felelős: Mestyán Valéria címzetes főjegyző

**A döntésről a címzetes főjegyző értesült.**

**Balatonberény Község Önkormányzat Képviselő-testületének 188/2022.(XI.9.) határozata a Balatonkeresztúri Közös Önkormányzati Hivatal alapító okiratának módosításáról:**

Balatonberény Község Önkormányzati Képviselő-testülete a Balatonkeresztúri Közös Önkormányzati Hivatal alapító okiratát az alábbiak szerint módosítja:

Az alapító okirat 7. pontja a következővel egészül ki:

*„A hivatal által ellátandó és a kormányzati funkció szerint besorolt alaptevékenységek: 013210 Átfogó tervezési és statisztikai szolgáltatások*

Határidő: törzskönyvi nyilvántartásba megküldés 8 nap

Felelős: Mestyán Valéria címzetes főjegyző

**A változás a törzskönyvi nyilvántartásban átvezetésre került.**

**Balatonberény Község Önkormányzata Képviselő-testületének 189/2022.(XI.15.) határozata a napirend elfogadásáról**

Balatonberény Község Önkormányzati Képviselő-testülete a 2022. november 15-i nyilvános rendkívüli ülésének napirendjét az alábbiak szerint állapítja meg:

1. **Önkormányzati tulajdonú Bartók Béla utca, útburkolat felújítás kivitelezési munkáinak elvégzésére vonatkozó döntés**

Előadó: Druskoczi Tünde polgármester

Határidő: 2022. november 15.

Felelős: Druskoczi Tünde polgármester

**Intézkedést nem igényelt.**

**Balatonberény Község Önkormányzata Képviselő-testületének 190/2022.(XI.15.) határozata a Bartók utca felújítására lefolytatott meghívásos eljárásban nyertes kivitelező kihirdetéséről**

Balatonberény Község Önkormányzat Képviselő-testülete, az önkormányzati tulajdonú Bartók B. utca útburkolat felújításának kivitelezésére indított - a Kbt. hatálya alá nem tartozó - meghívásos verseny eljárásban megállapítja:

1. A beszerzési eljárás eredményes volt.
2. Az ajánlattevők a bírálati jegyzőkönyvben részletezett kitételekkel bírálatra alkalmasak volt.
3. Az eljárás nyerteseként kihirdeti az érvényes ajánlatot tevő és a teljesítésre alkalmasnak ítélt **FUNDAXIS 3M Kft. 8640 Fonyód, Bartók B. u. 44. sz. alatti ajánlattevőt (**Képviseli Subosits-Morácz Csilla ügyvezető) bruttó 7.115.484.-Ft legalacsonyabb ajánlati árral, 2022. december 20-i teljesítési határidő megállapításával. A kivitelezés költségét a 2022. évi költségvetés tartaléka terhére biztosítja. A képviselő-testület felhatalmazza a polgármestert a vállalkozási szerződés megkötésére.

Határidő: 2022. 11. 25

Felelős: Druskoczi Tünde polgármester

**A kivitelezővel a szerződést határidőn belül megkötöttük, a beruházás azóta megvalósult, a műszaki átadás-átvétel és a vállalkozói díj kifizetése megtörtént.**

**Balatonberény Község Önkormányzata Képviselő-testületének 191/2022.(XI.24.) határozata a napirend elfogadásáról**

Balatonberény Község Önkormányzati Képviselő-testülete a 2022. november 24-i nyilvános ülésének napirendjét az alábbiak szerint állapítja meg:

1. **A Magyar Tenger Vizisport Egyesület bérleti szerződés meghosszabbítása iránti kérelme**

Előadó: Druskoczi Tünde polgármester

1. Tájékoztató az üdülési szezonban elvégzett munkáról

Előadó: Véghelyi Róbert ügyvezető

1. Jelentés a lejárt határidejű határozatok végrehajtásáról, tájékoztató a két ülés közötti fontosabb eseményekről

Előadó: Druskoczi Tünde polgármester

# **2023. évi belső ellenőrzési ütemterv meghatározása**

# Előadó: Mestyán Valéria címzetes főjegyző

# **A képviselő-testület 2023. évi ülés és munkaterve**

# Előadó: Mestyán Valéria címzetes főjegyző

1. **Civil szervezetek támogatási pályázat kiírása**

Előadó: Druskoczi Tünde polgármester

1. **Képviselő-testületi ülések közvetítése**

Előadó: Druskoczi Tünde polgármester

1. Balatonberény Község Gazdasági Programja 2022 - 2024

Előadó: Druskoczi Tünde polgármester

1. Bogdán Dániel épületfeltüntetési ügye

Előadó: Druskoczi Tünde polgármester

1. Balatonberény Balaton-parti fejlesztésére beérkezett ötlettervek bírálatához bizottsági tagok delegálása

Előadó: Druskoczi Tünde polgármester

1. **Helyi Esélyegyenlőségi Program második kétéves felülvizsgálata**

Előadó: Druskoczi Tünde polgármester

1. **Marcali Kistérségi Többcélú Társulás – Társulási megállapodás módosítása**

Előadó: Druskoczi Tünde polgármester

1. **Önkormányzati alkalmazottak 2022. évi jutalmazása**

Előadó: Druskoczi Tünde polgármester

1. **Egyebek**

Határidő: 2022. november 24.

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 192/2022.(XI.24.) határozata a Magyar Tenger Vizisport Egyesülettel megkötendő bérleti szerződés feltételének meghatározásáról**

Balatonberény Község Önkormányzat Képviselő-testülete a Magyar Tenger Vizisport Egyesülettel az önkormányzat tulajdonát képező Balatonberény 1239/13 hrsz-ú ingatlanra vonatkozó bérleti szerződés feltételéül a civil szervezetekkel történő együttműködésre vonatkozó bérlői kötelezettséget nem kívánja meghatározni.

Határidő: azonnal

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 193/2022.(XI.24.) határozata a Magyar Tenger Vizisport Egyesülettel megkötendő bérleti szerződésről**

1. Balatonberény Község Önkormányzat Képviselő-testülete a Magyar Tenger Vizisport Egyesülettel az önkormányzat tulajdonát képező Balatonberény 1239/13 hrsz-ú ingatlanra bérleti szerződést kíván kötni az alábbi feltételekkel:

* a bérleti szerződés határozott időre, 2029. március 31. napjáig tartó időszakra jön létre,
* a bérelt terület nagysága megegyezik a jelenleg hatályos, 2010. január 15. napján megkötött bérleti szerződés tárgyát képező bérelt területtel,
* a bérleti díj összege évi 800.000 Ft, amely 2024. évtől inflációkövető,
* bérlő vállalja a bérelt terület, beleértve annak vízparti és zöldterület részének teljes karbantartását,
* bérlő vállalja a jelenleg hatályos bérleti szerződésben is megjelölt, 310 m X 55 m-es zöldterület teljes karbantartását,
* bérlő vállalja, hogy a kikötő üzemképességét, rendeltetésszerű használatát –a vis major esetét kivéve- folyamatosan biztosítja,
* bérlő az önkormányzat részére ingyenesen biztosít 1 db kikötőhelyet,
* bérlő a Balatonberény 1239/13 hrsz.-ú ingatlant érintő minden esetleges fejlesztés esetén köteles előzetesen az önkormányzattal egyeztetni és kikérni az önkormányzat hozzájárulását,
* bérlő vállalja, hogy együttműködik az önkormányzattal közös pályázati lehetőségek kihasználásában, a pályázatokon történő indulásban,
* a kikötői mederkotrás időpontjáról az önkormányzatot előzetesen értesíti,
* a bérleti szerződésben vállalt bérlői kötelezettségeknek a bérlő érdekkörében felmerült okból történő nem teljesítése esetén az önkormányzat a bérleti szerződést kártérítési és egyéb megtérítési kötelezettség nélkül bármikor egyoldalúan írásban felmondhatja.

1. A képviselő-testület felkéri a polgármestert, hogy a kérelmezőt a döntésről értesítse.

Határidő: értesítésre 8 nap

Felelős: Druskoczi Tünde polgármester

**A döntésről a kérelmezőt értesítettük, a képviselő-testület által meghatározott feltételekkel a szerződés megkötését előkészítettük.**

**Balatonberény Község Önkormányzata Képviselő-testületének 194/2022.(XI.24.) határozata a Balatonberényi Településüzemeltetési Kft-nek a 2022. évi üdülési szezonról adott beszámolójának elfogadásáról**

Balatonberény Község Önkormányzat Képviselő-testülete a Balatonberényi Településüzemeltetési Kft-nek a 2022. évi üdülési szezonról adott beszámolóját elfogadja.

Határidő: ügyvezető értesítésére 5 nap

Felelős: Druskoczi Tünde polgármester

**A döntésről a Balatonberényi Nonprofit Kft. ügyvezetőjét értesítettük.**

**Balatonberény Község Önkormányzata Képviselő-testületének 195/2022.(XI.24.) határozata a Csicsergő félszigeten megvalósult madárles villámvédelmének biztosításáról**

Balatonberény Község Önkormányzat Képviselő-testülete a Balatonberény Csicsergő félszigeten megvalósult madárles építménynek az építési engedélyben előírt villámvédelmét 650.000 Ft keretösszegben a 2022. évi költségvetési tartaléka terhére biztosítja.

Határidő: 2022. december 31.

Felelős: Druskoczi Tünde polgármester

**A madárles villámvédelme elkészült, az elszámoló dokumentumokat a támogató szervezet részére 2022. decemberében megküldtük.**

**Balatonberény Község Önkormányzata Képviselő-testületének 197/2022.(XI.24.) határozata térfigyelő kamera beszerzéséről**

Balatonberény Község Önkormányzat Képviselő-testülete a Balatonberény Szőlőhegy hegykapu területére 1 db napelemes áramellátású térfigyelő kamera beszerzése mellett dönt 500.000 Ft keretösszegben a 2022. évi költségvetési tartaléka terhére a szükséges pénzügyi fedezet rendelkezésre állása esetén.

Határidő: 2022. december 31.

Felelős: Druskoczi Tünde polgármester

**A kamerarendszer fejlesztése keretében a Hegykapunál térfigyelő kamera kihelyezése tárgyában a beérkezett ajánlatok alapján a kivitelező kiválasztása a 2023. január havi soros ülés napirendi pontját képezi.**

**Balatonberény Község Önkormányzata Képviselő-testületének 198/2022.(XI.24.) határozata a lejárt határidejű határozatok végrehajtásáról és a két ülés közötti fontosabb eseményekről szóló beszámoló elfogadásáról**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2022. november 24.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő: 2022. november 24.

Felelős: Druskoczi Tünde polgármester

**Intézkedést nem igényelt.**

**Balatonberény Község Önkormányzata Képviselő-testületének 199/2022.(XI.24.) határozata a 2023. évi belső ellenőrzési ütemterv jóváhagyásáról**

BalatonberényKözség Önkormányzat Képviselő-testülete megismerte és jóváhagyja az előterjesztés mellékletét képező 2023. évi belső ellenőrzési ütemtervet, és tudomásul veszi a belső ellenőrzésre tett díjajánlatot.

Határidő: belső ellenőr értesítése döntést követő 8 nap

Felelős: Mestyán Valéria címzetes főjegyző

**A döntésről a címzetes főjegyző értesült, a belső ellenőrrel megkötött megbízási szerződés módosítása megtörtént.**

**Balatonberény Község Önkormányzata Képviselő-testületének 200/2022.(XI.24.) határozata a 2023. évi ülés- és munkaterv jóváhagyásáról**

Balatonberény Község Önkormányzat Képviselő-testülete a 2023. évi ülés- és munkatervet jóváhagyja, melyben a

* képviselői fogadóórák időpontja: minden hónap harmadik csütörtöki napja, kivéve július, augusztus és december hónapokat,
* közmeghallgatás időpontja: 2023. február 16. napjának 17 órája
* üdülőhelyi fórum időpontja: 2023. június 10. napjának 10 órája

Határidő: értelem szerint

Felelős: Druskoczi Tünde polgármester

**A 2023. évi ülés és munkatervet a képviselők és bizottsági tagok részére megküldtük és azt a község honlapján is közzétettük.**

**Balatonberény Község Önkormányzata Képviselő-testületének 201/2022.(XI.24.) határozata pályázat kiírásáról a civil szervezetek 2023. évi támogatására**

Balatonberény Község Önkormányzatának Képviselő-testülete a Balatonberény közigazgatási területén bejegyzett és működő civil szervezetek részére az előterjesztés szerinti tartalommal a 2023. évi rendezvényeik és működésük támogatására pályázatot ír ki. Elrendeli a pályázati kiírásnak a honlapon és hirdető táblákon történő közzétételét.

Határidő: 2022. december 15.

Felelős: Druskoczi Tünde polgármester

**A pályázati felhívást közzétettük, valamint közvetlenül is megküldtük a civil szervezetek részére a pályázat benyújtásához szükséges nyomtatványokkal együtt.**

**Balatonberény Község Önkormányzata Képviselő-testületének 202/2022.(XI.24.) határozata a képviselő-testületi ülések közvetítéséről**

Balatonberény Község Önkormányzat Képviselő-testülete Tüskés Balázs Balatonszentgyörgy, Kossuth u. 5. szám alatti vállalkozó ajánlatát megismerte és felhatalmazza a polgármestert, hogy 2023. január 1. napjától kezdődően 1 év időtartamra az ajánlat szerinti megbízási díj megfizetése mellett kössön megbízási szerződést a vállalkozóval a képviselő-testületi ülések közvetítésére.

Határidő: 2022. december 15.

Felelős: Druskoczi Tünde polgármester

**A megbízási szerződést a vállalkozóval megkötöttük.**

**Balatonberény Község Önkormányzata Képviselő-testületének 203/2022.(XI.24.) határozata a 2022-2024. évekre vonatkozó gazdasági program elfogadásáról**

Balatonberény Község Önkormányzat Képviselő-testülete a polgármester által készített, a 2022-2024. évekre vonatkozó gazdasági programot elfogadja azzal a kiegészítéssel, hogy a tervezett beruházások körét a Múltház felújításával kiegészíti.

Határidő : értelem szerint

Felelős : Druskoczi Tünde polgármester

**Az elfogadott gazdasági programot a település honlapján közzétettük.**

**Balatonberény Község Önkormányzata Képviselő-testületének 204/2022.(XI.24.) határozata épület tulajdonjogának megszerzéséhez hozzájárulás ráépítés címén**

1. Balatonberény Község Önkormányzat Képviselő-testülete dr. Fábos Katalin, mint Bogdán Dániel Balatonberény, Táncsics u. 32. szám alatti lakos jogi képviselője által benyújtott kérelmet megismerte, megvitatta és hozzájárul, hogy a Balatonberény belterület 281. hrsz-ú ingatlanra épített gazdasági épület tulajdonjogát 1/1 arányban Bogdán Dániel Balatonberény, Táncsics u. 32. szám alatti lakos ráépítés címén megszerezze, azzal a feltétellel, hogy az ehhez szükséges szerződés és változási vázrajz elkészítése, valamint az eljárással kapcsolatos valamennyi költség viselése a kérelmezőt terheli. Egyúttal az építmény megközelítéséhez és annak használatához szükséges mértékben a kérelmező részére földhasználati jogot biztosít.
2. A képviselő-testület a Balatonberény belterület 281.hrsz.-ú ingatlan ½ tulajdoni hányadának megvásárlására irányuló kérelmet nem támogatja.

Határidő: kérelmező értesítésére 5 nap

Felelős: Druskoczi Tünde polgármester

**A kérelmezőt jogi képviselője útján a döntésről értesítettük. Azóta újabb megkeresés az ügyben önkormányzatunkhoz nem érkezett.**

**Balatonberény Község Önkormányzata Képviselő-testületének 205/2022.(XI.24.) határozata bíráló bizottsági tagok delegálásáról**

Balatonberény Község Önkormányzat Képviselő-testülete a vízparti sport és szabadidő központ, közösségi terek kialakítására beérkezett ötletterv értékelésére a bíráló bizottságba a következő tagokat delegálja:

* Horváth Rita Marcali, település főépítésze
* Gazsó István Siófok, táj és kertépítész
* Pór Péter Balatonboglár, építész
* Horváth János képviselő
* Horváth Péter képviselő
* Király Szabolcs képviselő

Határidő: 2022. november 30.

Felelős: Druskoczi Tündepolgármester

**A bíráló bizottság a határozat szerinti összetételben megtartotta ülését, a bírálat eredményéről a képviselő-testületet a 2023. január 26-i rendes ülésen külön napirendi pont keretében tájékoztatom.**

**Balatonberény Község Önkormányzata Képviselő-testületének 206/2022.(XI.24.) határozata a Helyi Esélyegyenlőségi Program felülvizsgálatáról**

1. Balatonberény Község Önkormányzat Képviselő-testülete az egyenlő bánásmódról és az esélyegyenlőség előmozdításáról szóló 2003. évi CXXV. törvény 31. § (4) bekezdésében foglaltak szerint Balatonberény község 2023-2027. évekre vonatkozó Helyi Esélyegyenlőségi Programját elfogadja, ezzel egyidejűleg a 94/2018.(XI.29.) számú határozatával elfogadott, Balatonberény Község Önkormányzata 2018-2023. évekre szóló Helyi Esélyegyenlőségi Programját hatályon kívül helyezi.
2. Balatonberény Község Önkormányzat Képviselő-testülete felkéri a polgármestert, hogy az elfogadott HEP dokumentumot, valamint a hiteles határozatot a települési önkormányzat a helyben szokásos módon tegye közzé és küldje meg a TEF részére.

Határidő: a TEF részére határozati kivonat megküldése: 8 nap

Felelős:polgármester

**A képviselő-testület határozatát a TEF részére megküldtük, a Helyi Esélyegyenlőségi Programot a község honlapján közzétettük.**

**Balatonberény Község Önkormányzata Képviselő-testületének 207/2022.(XI.24.) határozata a Marcali Kistérségi Többcélú Társulás Társulási Megállapodásának módosításáról**

Balatonberény Község Önkormányzat Képviselő-testülete a Marcali Kistérségi Többcélú Társulás Társulási Megállapodásának módosításáról szóló előterjesztést megtárgyalta és az alábbi határozatot hozza:

Balatonberény Község Önkormányzat Képviselő-testülete a Marcali Kistérségi Többcélú Társulás Társulási Megállapodásának módosítását a tanács által 2022. november 17-ei társulási ülésen elfogadott formában, valamint a Megállapodás 1. és 3. számú függelékét 2023.január 1-i hatálybalépéssel az előterjesztéshez mellékelt formában elfogadja.

A képviselő-testület felkéri a polgármestert, hogy a döntésről a Társulás Elnökét írásban tájékoztassa.

Határidő: 8 nap

Felelős: Druskoczi Tünde polgármester

**A döntésről a társulás elnökét értesítettük, a módosított társulási megállapodás az érintett önkormányzatok polgármesterei által aláírásra került.**

**Balatonberény Község Önkormányzata Képviselő-testületének 208/2022.(XI.24.) határozata az önkormányzati alkalmazottak 2022. évi jutalmazásáról**

Balatonberény Község Önkormányzat Képviselő-testülete az önkormányzati alkalmazottak részére 2022. évben végzett munkájuk elismeréseként bruttó 1.300 000,- Ft + járulékai összegben jutalmazási keretet biztosít a 2022. évi bérmaradvány terhére.

Határidő: 2022. november 30.

Felelős: Druskoczi Tünde polgármester

**A határozatot megküldtük a pénzügyi csoport részére, az önkormányzati dolgozók jutalma 2022. november hónapban kifizetésre került.**

**Balatonberény Község Önkormányzata Képviselő-testületének 209/2022.(XI.24.) határozata a napirend elfogadásáról**

Balatonberény Község Önkormányzati Képviselő-testülete a 2022. november 24-i zárt ülésének napirendjét az alábbiak szerint állapítja meg:

1. **Bursa Hungarica Önkormányzati Ösztöndíj pályázat bírálata**

Előadó: Druskoczi Tünde polgármester

Határidő: 2022. november 24.

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 211/2022.(XII.15.) határozata a napirend elfogadásáról**

Balatonberény Község Önkormányzati Képviselő-testülete a 2022. december 15-i nyilvános rendkívüli ülésének napirendjét az alábbiak szerint állapítja meg:

1. **Közvilágítási lámpatestek javítására vonatkozó ajánlat bírálata**

Előadó: Druskoczi Tünde polgármester

1. **Balatonberény Község Önkormányzata idegenforgalmi marketing tevékenysége megújításának esetleges lehetőségeiről**

Előadó: Horváth Péter alpolgármester

1. **A balatonberényi volt HM Üdülő bérleti jogviszonyban történő hasznosítására vonatkozó bérleti szerződés jóváhagyása**

Előadó: Druskoczi Tünde polgármester

1. **A Magyar Tenger Vízisport Egyesülettel megkötendő területbérleti szerződés jóváhagyása**

Előadó: Druskoczi Tünde polgármester

1. **2023-2024. tanév körzethatár tervezetről tájékoztatás**

Előadó: Druskoczi Tünde polgármester

1. **Temetők rendjéről szóló önkormányzati rendelet felülvizsgálata**

Előadó: Druskoczi Tünde polgármester

1. **Partnerségi rendelet felülvizsgálata**

Előadó: Mestyán Valéria címzetes főjegyző

1. **Egyebek**

Határidő: 2022. december 15.

Felelős: Druskoczi Tünde polgármester

**Külön intézkedést nem igényelt.**

**Balatonberény Község Önkormányzata Képviselő-testületének 212/2022.(XII.15.) határozata közvilágítási lámpatestek javításáról**

Balatonberény Község Önkormányzat Képviselő-testülete az előterjesztésben foglaltakat megismerte, megtárgyalta és felkéri a polgármestert, hogy a közvilágítás lámpatestjeinek beszerzésére vonatkozóan további árajánlatokat szerezzen be, valamint keresse meg a Vilkor Kft-t arra vonatkozóan, hogy nyilatkozzon arról, hogy nem gyári lámpatestek beszerzése esetén is vállalja-e azok cseréjét.

Határidő: 2022. 12. 22.

Felelős: Druskoczi Tünde polgármester

**A Vilkor Kft-vel az egyeztetés folyamatban van, ennek függvényében a közvilágítási lámpatestek javításának kérdése külön napirendi pont keretében ismételten a képviselő-testületi ülés tárgysorozatát fogja képezni.**

**Balatonberény Község Önkormányzata Képviselő-testületének 213/2022.(XII.15.) határozata a község idegenforgalmi marketing tevékenységének megújításáról**

Balatonberény Község Önkormányzat Képviselő-testülete a község idegenforgalmi marketingtevékenysége megújításának esetleges lehetőségeiről szóló előterjesztést megtárgyalta és felkéri az alpolgármestert, hogy a 2023. január havi soros képviselő-testületi ülésre a cselekvési tervet készítse el.

Felelős: alpolgármester

Határidő: 2023. január havi ülés

**A cselekvési terv megvitatása a 2023. január 26-i testületi ülés napirendjét képezi.**

**Balatonberény Község Önkormányzata Képviselő-testületének 214/2022.(XII.15.) határozata a balatonberényi volt HM Üdülő hasznosítására vonatkozó bérleti szerződés jóváhagyásáról**

Balatonberény Község Önkormányzat Képviselő-testülete a balatonberényi volt HM Üdülő hasznosítására vonatkozó és a II. Kerület Utánpótlás Futball Club bérlővel megkötendő bérleti szerződést megismerte, megtárgyalta és felhatalmazza a polgármestert annak aláírására azzal a módosítással, hogy a bérleti jogviszony időtartama 2037. december 31. napjáig tart és a további határidők is ehhez a dátumhoz igazodnak.

Határidő: szerződés aláírására 15 nap

Felelős: Druskoczi Tünde polgármester

**A balatonberényi volt HM Üdülő hasznosítására vonatkozó bérleti szerződés aláírására 2022. december 30-án sor került.**

**Balatonberény Község Önkormányzata Képviselő-testületének 215/2022.(XII.15.) határozata a Magyar Tenger Vízisport Egyesülettel megkötendő területbérleti szerződésről**

Balatonberény Község Önkormányzat Képviselő-testülete a Balatonberény 1239/13 hrsz-ú ingatlanra vonatkozó, a Magyar Tenger Vízisport Egyesülettel megkötendő területbérleti szerződést megismerte, megtárgyalta és felhatalmazza a polgármestert annak aláírására.

Határidő: szerződés aláírására 15 nap

Felelős: Druskoczi Tünde polgármester

**A Magyar Tenger Vízisport Egyesülettel a szerződést 2022. december 15. napján megkötöttük.**

**Balatonberény Község Önkormányzata Képviselő-testületének 216/2022.(XII.15.) határozata a 2023-2024. tanév körzethatár tervezetének megismeréséről**

Balatonberény Község Önkormányzat Képviselő-testülete megismerte a Siófoki Tankerületi Központ TK/142/02965-39/2022 számú átiratát, és Balatonberény település esetében a kijelölt Balatonkeresztúri Festetics Kristóf Általános Iskola feladatellátási hellyel egyetért felmenő rendszerben 2023/24-es tanévtől, illetve a Balatonszentgyörgyi Dobó István Általános Iskola 2029/2030-as tanévig történő kimenő rendszerű kijelölésével.

Határidő: Siófoki Tankerületi Központ értesítése döntést követő 8 nap

Felelős: Druskoczi Tünde polgármester

**A Siófoki Tankerületi Központot a döntésről értesítettük.**

**BESZÁMOLÓ A KÉT ÜLÉS KÖZÖTTI FONTOSABB ESEMÉNYEKRŐL**

2022. december 13-án megtörtént a Vízparti meghívásos ötletterv pályázatra beérkezett pályaművek értékelése és bírálata, amiről jegyzőkönyv készült.

A szakemberek véleménye szerint példaértékű volt a kezdeményezés, javasolják ennek társadalmasítását, a díjazott pályaművek publikálását, hogy minél nagyobb publicitást kapjon a lakosság, a politika, valamint az építész szakmán belül is.

A helybeni bemutatás mellett javasolták a Balatoni Hírmondóban, illetve a Somogy Megyei Építész Kamara hírlevélében, weboldalán történő bemutatást.

Az orvosi rendelő felújítására elnyert TOP\_PLUSZ-3.3.2-21-SO1-2022-00009 számú pályázat támogatási szerződése 2022. 12. 21-én aláírásra került. A projekt fizikai megvalósításának időszaka: 2023.01.01.-2025.06.30. A beruházás tervezőjével az egyeztetés megkezdődött, a végleges terv elkészítésének határideje: 2023. 03. 31.

Döntést igényel az ideiglenes orvosi rendelő helyszínének kiválasztása.

Informális megbeszélés történt a Nonprofit Kft. 2023. évi bérköltségeinek megtervezése ügyében, ahol a bérrendezés főbb elveit és javasolt mértékét egyeztette a Felügyelő Bizottság és a Pénzügyi Bizottság elnöke.

2023. január 31-i határidővel véleményezésre megkaptuk a Balaton Kiemelt Térség Stratégiai Programja (2021-2027) c. dokumentum szakmai, társadalmi egyeztetésre szánt változatát, amit a Balaton Fejlesztési Tanács elfogadott. Letölthető a [www.balatonregion.hu](http://www.balatonregion.hu) oldalról. A véleményezésre felkértem Fehér László műszaki ügyintézőt, Horváth Péter alpolgármestert és Härtel Sebastian képviselőt.

Kérem a T. Képviselő-testületet, hogy a lejárt határidejű határozatok végrehajtásáról, valamint a két ülés közötti fontosabb eseményekről szóló beszámolómat elfogadni szíveskedjen.

**Határozati javaslat**

a) Balatonberény Község Önkormányzat Képviselő-testülete a lejárt határidejű határozatok végrehajtásáról adott jelentést elfogadja.

Határidő: 2023. január 26.

Felelős: Druskoczi Tünde polgármester

b) Balatonberény Község Önkormányzat Képviselő-testülete a két ülés között végzett munkáról, fontosabb eseményekről, intézkedésekről adott beszámolót elfogadja.

Határidő: 2023. január 26.

Felelős: Druskoczi Tünde polgármester

Balatonberény, 2023. január 19.

Druskoczi Tünde sk.

polgármester